23. helmikuuta
Tapahtumia

1455 – Johannes Gutenberg painoi ensimmäisen Raamatun.
1660 – Kaarle XI Ruotsin kuninkaaksi.
1820 – Cato-kadun salaliitto (Cato Street Conspiracy), suunnitelma murhata kaikki brittiläiset kabinettiministerit, paljastui.
1836 – Alamon linnakkeen piiritys alkoi San Antoniossa, Texasissa.
1847 – Meksikon-Yhdysvaltain sota: yhdysvaltalaiset joukot kukistivat kenraali Antonio López de Santa Annan joukot Buena Vistan taistelussa.
1861 – Presidentiksi valittu Abraham Lincoln saapui salaa Washingtoniin Baltimoressa tehdyn salamurhayrityksen jälkeen.
1887 – Ranskan Rivieralla tapahtuneessa suuressa maanjäristyksessä kuoli arviolta 2 000 ihmistä.
1893 – Rudolf Dieselille myönnettiin patentti dieselmoottorista.
1898 – Émile Zola vangittiin Ranskassa hänen kirjoitettuaan J'accuse-kirjeen (”Minä syytän”), jossa hän syytti Ranskan hallitusta juutalaisvastaisuudesta ja Alfred Dreyfusin tuomitsemista syyttömänä vankilaan.
1900 – Buurisota: britti- ja buurijoukot ottivat yhteen Hart's Hillin taistelussa.
1903 – Kuuba vuokrasi Guantanamo Bayn ”ikuisiksi ajoiksi” Yhdysvalloille.
1905 – Chicagolainen asianajaja Paul Harris sekä kolme muuta liikemiestä lounastivat yhdessä perustaakseen Rotary Clubin, maailman ensimmäisen palvelujärjestön.
1918 – Ensimmäinen maailmansota: Venäjän armeija torjui kohti Pietaria hyökänneet Saksan armeijan joukot Pihkovassa ja Narvassa.
1919 – Benito Mussolini perusti fasistipuolueen Italiassa.
1934 – Leopold III nousi Belgian kuninkaaksi.
1940 – Piirretty elokuva Pinokkio ensi-illassa.
1945 – Toinen maailmansota: Iwo Jiman taistelussa saavutetun voiton jälkeen joukko Yhdysvaltain merijalkaväen sotilaita kiipesi saarella sijaitsevan Mount Surabachin laelle ja nosti Yhdysvaltain lipun salkoon. Tapahtumasta otettu kuuluisa valokuva palkittiin myöhemmin Pulitzer-palkinnolla.
1945 – Toinen maailmansota: yhdysvaltalaiset joukot vapauttivat Filippiinien pääkaupungin Manilan.
1945 – Toinen maailmansota: saksalainen Pforzheimin kaupunki tuhoutui täysin 379 brittiläisen pommikoneen hyökkäyksessä.
1947 – Kansainvälinen standardointijärjestö ISO (International Organization for Standardization) perustettiin.
1950 – Asteroidi 1950 DA löydettiin.
1954 – Ensimmäinen polion vastainen lasten joukkorokotus alkoi Pittsburghissa Pennsylvaniassa.
1955 – SEATO, Kaakkois-Aasian sopimusjärjestö, kokoontui ensimmäistä kertaa.
1956 – Nikita Hruštšov hyökkäsi Josif Stalinin henkilökulttia vastaan.
1970 – Led Zeppelin esiintyi ensimmäisen ja ainoan kerran Suomessa, Helsingin Kulttuuritalolla.
1981 – Antonio Tejero yritti Espanjassa vallankaappausta valtaamalla Espanjan parlamentin alahuoneen.
1982 – Grönlannissa järjestetyssä kansanäänestyksesä 53 % kannatti eroamista Euroopan yhteisöstä.
1987 – Suuressa Magalhãesin pilvessä havaittiin supernova SN 1987A.
1991 – Persianlahden sota: liittouman maajoukot ylittivät Saudi-Arabian rajan ja tunkeutuivat Irakiin, mikä aloitti sodan maataisteluvaiheen.
1998 – Floridan keskiosien tornadot tuhosivat tai vahingoittivat 2 600 rakennusta ja surmasivat 42 ihmistä.
1998 – Osama bin Ladenin antama fatwa julisti jihadin kaikkia juutalaisia ja kristittyjä vastaan.
1998 – Netscape Communications Corporation ilmoitti mozilla.org:in perustamisesta tarkoituksenaan koordinoida avoimen lähdekoodin Mozilla-selaimen kehitystä.
1999 – Kurdien vallankumousjohtaja Abdullah Öcalan asetettiin syytteeseen maanpetoksesta Ankarassa.
1999 – Lumivyöry tuhosi itävaltalaisen Galtürin kylän surmaten 31 ihmistä.